(3)

Príloha XI sa nahrádza takto: „PRÍLOHA XI Zoznamy tretích krajín, z ktorých členské štáty môžu povoliť dovoz živočíšnych vedľajších produktov neurčených na ľudskú spotrebu Zaradenie tretej krajiny do jedného z týchto zoznamov je nevyhnutnou, ale nie postačujúcou podmienkou na dovoz príslušných výrobkov z tejto tretej krajiny. Dovoz musí spĺňať aj príslušné požiadavky týkajúce sa zdravia zvierat a verejného zdravia. Nasledujúce opisy sa vzťahujú na územia alebo ich časti, z ktorých je povolený dovoz určitých živočíšnych vedľajších produktov, ako sa uvádza v príslušnom veterinárnom osvedčení alebo vo vyhlásení podľa prílohy X. ČASŤ I Zoznam tretích krajín, z ktorých členské štáty môžu povoliť dovoz mlieka a mliečnych výrobkov (veterinárne osvedčenie, kapitola 2) Schválené tretie krajiny uvedené v prílohe I k rozhodnutiu 2004/438/ES (1). ČASŤ II Zoznam tretích krajín, z ktorých členské štáty môžu povoliť dovoz spracovaných živočíšnych bielkovín (okrem rybej múčky) (veterinárne osvedčenie, kapitola 1) Tretie krajiny uvedené v časti 1 prílohy II k nariadeniu Komisie (EÚ) č. 206/2010 (2) ČASŤ III Zoznam tretích krajín, z ktorých členské štáty môžu povoliť dovoz rybej múčky a rybieho oleja (veterinárne osvedčenie, kapitoly 1 a 9) Tretie krajiny uvedené v prílohe II k rozhodnutiu Komisie 2006/766/ES (3). ČASŤ IV Zoznam tretích krajín, z ktorých členské štáty môžu povoliť dovoz kafilerických tukov (okrem rybieho oleja) (veterinárne osvedčenie, kapitoly 10(A)a 10(B)) Tretie krajiny uvedené v časti 1 prílohy II k nariadeniu (EÚ) č. 206/2010. ČASŤ V Zoznam tretích krajín, z ktorých členské štáty môžu povoliť dovoz krvných produktov na krmivo (veterinárne osvedčenie, kapitola 4(B)) A. Krvné produkty z kopytníkov Tretie krajiny alebo časti tretích krajín uvedené v časti 1 prílohy II k nariadeniu (EÚ) č. 206/2010, z ktorých je povolený dovoz všetkých kategórií čerstvého mäsa z príslušných druhov. B. Krvné produkty z iných druhov Tretie krajiny uvedené v časti 1 prílohy II k nariadeniu (EÚ) č. 206/2010. ČASŤ VI Zoznam tretích krajín, z ktorých členské štáty môžu povoliť dovoz živočíšnych vedľajších produktov a krvných produktov (produktov z koňovitých) určených na technické účely vrátane farmaceutických výrobkov (veterinárne osvedčenie kapitola 4(C) a kapitola 8) A. Krvné produkty: 1. Nespracované krvné produkty z kopytníkov: Tretie krajiny alebo časti tretích krajín uvedené v časti 1 prílohy II k nariadeniu (EÚ) č. 206/2010, z ktorých je povolený dovoz čerstvého mäsa zo všetkých druhov domácich kopytníkov, a len na obdobie uvedené v stĺpcoch 7 a 8 danej časti, — (JP) Japonsko. 2. Nespracované krvné produkty z hydiny a iných druhov vtákov: Tretie krajiny alebo časti krajín tretích uvedené v časti 1 prílohy I k nariadeniu Komisie (ES) č. 798/2008 (4), — (JP) Japonsko. 3. Nespracované krvné produkty z ostatných zvierat: Tretie krajiny uvedené buď v časti 1 prílohy II k nariadeniu (EÚ) č. 206/2010, v časti 1 prílohy I k nariadeniu (ES) č. 798/2008 alebo v časti 1 prílohy I k nariadeniu Komisie (ES) č. 119/2009 (5), — (JP) Japonsko. 4. Spracované krvné produkty zo všetkých druhov zvierat: Tretie krajiny uvedené v časti 1 prílohy II k nariadeniu (EÚ) č. 206/2010, v časti 1 prílohy I k nariadeniu (ES) č. 798/2008 alebo v Časti 1 prílohy I k nariadeniu (ES) č. 119/2009, — (JP) Japonsko. B. Živočíšne vedľajšie produkty určené na farmaceutické využitie: Tretie krajiny uvedené v časti 1 prílohy II k nariadeniu (EÚ) č. 206/2010, v časti 1 prílohy I k nariadeniu (ES) č. 798/2008 alebo v Časti 1 prílohy I k nariadeniu (ES) č. 119/2009 a tieto krajiny: — (JP) Japonsko, — (PH) Filipíny, — (TW) Taiwan. C. Živočíšne vedľajšie produkty určené na technické účely s výnimkou farmaceutického využitia: tretie krajiny uvedené v časti 1 prílohy II k nariadeniu (EÚ) č. 206/2010, z ktorých je povolený dovoz tejto kategórie čerstvého mäsa z príslušných druhov, v časti 1 prílohy I k nariadeniu (ES) č. 798/2008 alebo v Časti 1 prílohy I k nariadeniu (ES) č. 119/2009. ČASŤ VII (A) Zoznam tretích krajín, z ktorých členské štáty môžu povoliť dovoz živočíšnych vedľajších produktov na výrobu potravy pre spoločenské zvieratá (veterinárne osvedčenie, kapitola 3 (F)) A. Živočíšne vedľajšie produkty z koňovitých a z hovädzieho dobytka, oviec, kôz a ošípaných vrátane zvierat z farmových chovov a voľne žijúcich zvierat: Tretie krajiny alebo časti tretích krajín uvedené v časti 1 prílohy II k nariadeniu (EÚ) č. 206/2010 z ktorých je povolený dovoz čerstvého mäsa z príslušných druhov zvierat na ľudskú spotrebu. B. Nespracovaný materiál z hydiny vrátane vtákov radu bežce a voľne žijúcej pernatej zveri: Tretie krajiny alebo časti tretích krajín, z ktorých členské štáty povoľujú dovoz čerstvého hydinového mäsa, ktoré sú uvedené v časti 1 prílohy I k nariadeniu (ES) č. 798/2008. C. Nespracovaný materiál z rýb: Tretie krajiny uvedené v prílohe II k rozhodnutiu 2006/766/ES. D. Nespracovaný materiál z iných voľne žijúcich suchozemských cicavcov a zajacovitých. Tretie krajiny uvedené v časti 1 prílohy II k nariadeniu (EÚ) č. 206/2010 alebo v časti 1 prílohy I k nariadeniu (ES) č. 119/2009, z ktorých členské štáty povoľujú dovoz čerstvého mäsa z tých istých druhov. ČASŤ VII (B) Zoznam tretích krajín, z ktorých členské štáty môžu povoliť dovoz surovej potravy pre spoločenské zvieratá na odoslanie do Európskej únie určenej na priamy predaj alebo na živočíšne vedľajšie produkty na kŕmenie hospodárskych kožušinových zvierat (veterinárne osvedčenie, kapitola 3(D)) Tretie krajiny uvedené v časti 1 prílohy II k nariadeniu (EÚ) č. 206/2010 alebo v časti 1 prílohy I k nariadeniu (ES) č. 798/2008, z ktorých členské štáty povoľujú dovoz čerstvého mäsa z tých istých druhov, pričom sú povolené len kosti v mäse. V prípade rybích materiálov tretie krajiny uvedené v prílohe II k rozhodnutiu 2006/766/ES. ČASŤ VII (C) Zoznam tretích krajín, z ktorých členské štáty môžu povoliť dovoz chuťových prísad určených na výrobu potravy pre spoločenské zvieratá, určenej na odoslanie do Európskej únie (veterinárne osvedčenie, kapitola 3(E)) Tretie krajiny uvedené v časti 1 prílohy II k nariadeniu (EÚ) č. 206/2010 alebo v časti 1 prílohy I k nariadeniu (ES) č. 798/2008, z ktorých členské štáty povoľujú dovoz čerstvého mäsa z tých istých druhov, pričom sú povolené len kosti v mäse. V prípade chuťových prísad vyrobených z rybích materiálov, tretie krajiny uvedené v prílohe II k rozhodnutiu 2006/766/ES. ČASŤ VIII Zoznam tretích krajín, z ktorých členské štáty môžu povoliť dovoz štetín z ošípaných (veterinárne osvedčenie, kapitoly 7(A) a 7(B)) A. V prípade nespracovaných štetín ošípaných tretie krajiny uvedené v časti 1 prílohy II k nariadeniu (EÚ) č. 206/2010, v ktorých sa počas 12 mesiacov pred dovozom nevyskytol africký mor ošípaných. B. V prípade nespracovaných štetín ošípaných tretie krajiny uvedené v časti 1 prílohy II k nariadeniu (EÚ) č. 206/2010, v ktorých sa počas 12 mesiacov pred dovozom mohol vyskytnúť africký mor ošípaných. ČASŤ IX Zoznam tretích krajín, z ktorých členské štáty môžu povoliť dovoz spracovaného hnoja a výrobkov zo spracovaného hnoja na úpravu pôdy (veterinárne osvedčenie kapitola 17) Pre spracovaný hnoj a výrobky zo spracovaného hnoja sú tretie krajiny uvedené: a) v časti 1 prílohy II k nariadeniu (EÚ) č. 206/2010; b) v prílohe I k rozhodnutiu Komisie 2004/211/EC (6); alebo c) v časti 1 prílohy I k nariadeniu (ES) č. 798/2008. ČASŤ X Zoznam tretích krajín, z ktorých členské štáty môžu povoliť dovoz potravy pre spoločenské zvieratá a žuvačky pre psov (veterinárne osvedčenie, kapitoly 3(A), 3(B) a 3(C)) Tretie krajiny uvedené v časti 1 prílohy II k nariadeniu (EÚ) č. 206/2010 a tieto tretie krajiny: — (JP) Japonsko — (EC) Ekvádor (7) — (LK) Srí Lanka (8) — (TW) Taiwan (9) ČASŤ XI Zoznam tretích krajín, z ktorých členské štáty môžu povoliť dovoz želatíny, hydrolyzovanej bielkoviny, kolagénu, fosforečnanu vápenatého a terciárneho fosforečnanu vápenatého (veterinárne osvedčenie, kapitoly 11 a 12) Tretie krajiny uvedené v časti 1 prílohy II k nariadeniu (EÚ) č. 206/2010 a tieto krajiny: — (KR) Južná Kórea (10) — (MY) Malajzia (10) — (PK) Pakistan (10) — (TW) Taiwan (10). ČASŤ XII Zoznam tretích krajín, z ktorých členské štáty môžu povoliť dovoz včelárskych produktov (veterinárne osvedčenie, kapitola 13) Tretie krajiny uvedené v časti 1 prílohy II k nariadeniu (EÚ) č. 206/2010. ČASŤ XIII Zoznam tretích krajín, z ktorých členské štáty môžu povoliť dovoz krvi a krvných produktov z koňovitých (veterinárne osvedčenie, kapitola 4(A)) A. Nespracovaná krv a krvné produkty: Tretie krajiny alebo časti tretích krajín uvedené v prílohe I k rozhodnutiu 2004/211/ES, z ktorých je povolený dovoz koňovitých na chov a výrobu. B. Spracované krvné produkty: Tretie krajiny uvedené v časti 1 prílohy II k nariadeniu (EÚ) č. 206/2010, z ktorých členské štáty povoľujú dovoz čerstvého mäsa domácich zvierat čeľade koňovitých. ČASŤ XIV Zoznam tretích krajín, z ktorých členské štáty môžu povoliť dovoz surových koží a usní kopytníkov (veterinárne osvedčenie, kapitoly 5(A), 5(B) a 5(C)) A. Pre čerstvé alebo chladené surové kože a usne kopytníkov tretie krajiny uvedené v časti 1 prílohy II k nariadeniu (EÚ) č. 206/2010, z ktorých členské štáty povoľujú dovoz čerstvého mäsa domácich zvierat tých istých druhov. B. Pre spracované surové kože a usne kopytníkov, tretie krajiny alebo časti tretích krajín uvedených v časti 1 prílohy II k nariadeniu (EÚ) č. 206/2010. C. Pre spracované surové kože a usne prežúvavcov, ktoré sú určené na odoslanie do Európskej únie a ktoré boli držané oddelene počas 21 dní alebo majú byť prepravované nepretržite počas 21 dní pred dovozom, všetky tretie krajiny. ČASŤ XV Zoznam tretích krajín, z ktorých členské štáty môžu povoliť dovoz loveckých trofejí (veterinárne osvedčenie, kapitoly 6(A) a 6(B)) A. Pre spracované lovecké trofeje z vtákov a kopytníkov, ktoré sa skladajú výlučne z kostí, rohov, kopýt, pazúrov, parohov, zubov, surových koží alebo usní, všetky tretie krajiny. B. Pre lovecké trofeje z vtákov, ktoré pozostávajú z celých častí a neboli nijako ošetrené, tretie krajiny uvedené v časti 1 prílohy I k nariadeniu (ES) č. 798/2008, z ktorých členské štáty povoľujú dovoz čerstvého hydinového mäsa, a tieto krajiny: — (GL) Grónsko — (TN) Tunisko. C. Pre lovecké trofeje kopytníkov, ktoré pozostávajú z celých častí a neboli nijako ošetrené, tretie krajiny uvedené v príslušných stĺpcoch pre čerstvé mäso kopytníkov v časti 1 prílohy II k nariadeniu (EÚ) č. 206/2010 vrátane všetkých obmedzení stanovených v stĺpci pre špeciálne poznámky k čerstvému mäsu. ČASŤ XVI Zoznam tretích krajín, z ktorých členské štáty môžu povoliť dovoz vaječných výrobkov neurčených na ľudskú spotrebu, ktoré môžu byť použité ako krmivo (veterinárne osvedčenie, kapitola 15) Tretie krajiny uvedené v časti 1 prílohy II k nariadeniu (EÚ) č. 206/2010 a tretie krajiny alebo časti tretích krajín, z ktorých členské štáty povoľujú dovoz čerstvého hydinového mäsa, ktoré sú uvedené v časti 1 prílohy I k nariadeniu (ES) č. 798/2008. ČASŤ XVII Zoznam tretích krajín, z ktorých môžu členské krajiny povoliť dovoz kostí a výrobkov z kostí (okrem kostnej múčky), rohov a výrobkov z rohov (okrem rohovej múčky) a kopýt a výrobkov z kopýt (okrem kopytovej múčky), určených na iné použitie ako krmivo, organické hnojivá alebo zúrodňovače pôdy (vyhlásenie, kapitola 16) Všetky tretie krajiny. ČASŤ XVIII Zoznam tretích krajín, z ktorých členské štáty môžu povoliť dovoz povoľujú dovoz rohov a výrobkov z rohov (okrem rohovej múčky) a kopýt a výrobkov z kopýt (okrem kopytovej múčky) určených na výrobu organických hnojív alebo zúrodňovačov pôdy (veterinárne osvedčenie, kapitola 18) Všetky tretie krajiny.